text: 寧英昭寶山大族人，成化時尚膳監太監。生平.宣德七年，出生。正統年間，入宮。天順元年，奉命服侍居住春宮的太子朱見深。天順八年，晉升奉御、兵仗局右副使。成化元年，晉升兵仗局左副使。成化二年，進尚膳監太監，賜以金織蟒衣、玉帶以慰其勞。成化十年，命提督軍器局、鞍轡局。弘治六年，因病去世，享年62歲，賜寶鏹五千緡，遣內官監太監陳良諭祭。《明故尚膳監太監寧公墓誌銘》光祿大夫、柱國、少傅兼太子太師、吏部尚書、華蓋殿大學士、知制誥、經筵、國史官眉山萬安撰。賜進士第、奉議大夫、戶部山東清吏司郎中京口趙祥書。賜進士第、徵仕郎、中書舍人義興儲材篆。公諱英，字廷秀，別號春雲道人，寧其姓也，世為福建延平之沙縣昭寶山巨族。曾大父以下皆隱德弗耀。公生而異常，稍長即知禮讓。正統間，簡入內庭供事，儕輩中以勤慎見稱。天順丁丑，憲宗純皇帝居春宮，時英廟知公之賢，命公隨侍左右。甲申，升奉御。未幾，升兵仗局右副使。成化改元，升左副使。丙戌，進尚膳監太監。忠勤益力，上賜以金織蟒衣、玉帶以慰其勞。甲午，欽命提督軍器、鞍轡二局事。弘治改元，當今聖天子嗣登大寶，任賢使能，勵精圖治，公以耆舊，老成練達，寵眷益隆。公感荷厚恩，夙夜匪懈。公賦性聰敏，端謹樸實，不尚華靡，樂善好施，賙恤匱乏，拯濟顛危，惟恐不乃。所居惟經史圖書，暇目參究古今得失及嘉言善行，靡不講貫，人莫不服其賢。歷事五朝，忠懇一致。嘗曰：人之有生必有死，理數之自然，奚可逃乎？遂預擇葬地為壽藏。徵文勒碑，以紀之誡，所謂達生委命者矣,可不重乎？距生宣德壬子 七月二十二日,弘治癸丑閏五月二十一日以疾卒，春秋六十有二。訃聞於上，賜寶鏹五千緡，遣內官監太監陳良諭祭。嗚呼！公之生榮死哀，誡無憾矣。侄男二：長曰洪，嘗輸粟賑邊，朝廷榮以冠帶；次曰德通。以卒之年六月廿九日，葬於阜城門西二十五里黑山會玉河鄉，所卜壽藏之原。先期洪等慮公之德，久而淹沒，衰絰持狀，泣拜請銘，志諸墓石，用垂不朽,是以而銘之。銘曰:偉哉寧公，世系延平。早由選拔，入侍禁宮。禮義是尚，詩書是崇。歷事五朝，惟勤惟忠。蟒衣玉帶，寵渥優隆。壽逾六口，以正而終。玉河之鄉，橋松參空。我銘昭之，千載無窮。
metadata: erhwenkuo/wikipedia-zhtw
metadata: 寧英 (明朝宦官)
metadata: https://zh.wikipedia.org/wiki?curid=6271117